
ประกาศสภาเทศบาลตำบลบ้านนา
เรื่อง   รายงานการประชุมสภาเทศบาลตำบลบ้านนา  
สมัยสามัญ  สมัยที่ ๓ ครั้งที่ ๒ ประจำปี  ๒๕๖๐
……………………………………………

ตามระเบียบกระทรวงมหาดไทยว่าด้วย  ข้อบังคับการประชุมสภาท้องถิ่น พ.ศ.  ๒๕๔๗  หมวด  ๒  ข้อ ๓๓ วรรคสี่ ให้เลขานุการสภาท้องถิ่นปิดประกาศรายงานการประชุมที่สภาท้องถิ่นมีมติรับรองแล้วในที่เปิดเผย  ณ สำนักงานองค์กรปกครองส่วนท้องถิ่น  เพื่อให้ประชาชนทั่วไปทราบ นั้น

		ดังนั้นจึงปิดประกาศรายงานการประชุมสภาเทศบาลตำบลบ้านนา สมัยสามัญ สมัยที่๓ ครั้งที่๒  ประจำปี พ.ศ.๒๕๖๐  เมื่อวันที่ ๑๓ กันยายน พ.ศ. ๒๕๖๐  ซึ่งสภาเทศบาลตำบลบ้านนา มีมติรับรองแล้วเมื่อวันที่ ๒๘ กันยายน พ.ศ. ๒๕๖๐  รายละเอียดปรากฏตามสำเนารายงานการประชุมแนบท้ายประกาศนี้
		จึงประกาศให้ทราบโดยทั่วกัน
ประกาศ  ณ วันที่ ๒๘ เดือน  กันยายน พ.ศ. ๒๕๖๐  

เริ่มประชุมเวลา	๑๓.๓๐ น.
	เมื่อถึงเวลาประชุม และสมาชิกสภาเทศบาลตำบลบ้านนาครบองค์ประชุม นายจำรูญ ผอมดำ 	ประธานสภาเทศบาลตำบลบ้านนา จุดธูปเทียนบูชาพระรัตนตรัย และกล่าวเปิดการประชุม                 	ตามระเบียบวาระ ดังต่อไปนี้	
						
 ประธานฯ	กระผมมีเรื่องแจ้งให้สมาชิกสภาเทศบาลตำบลบ้านนาทราบในวันนี้ดังนี้ครับ สำหรับระเบียบวาระการประชุมสภาฯ ในวันนี้มี ๔ ระเบียบวาระด้วยกัน ประกอบด้วย
	ระเบียบวาระที่ ๑  เรื่องที่ประธานแจ้งให้ที่ประชุมทราบ
ระเบียบวาระที่ ๒  รับรองรายงานการประชุมสภาเทศบาลตำบลบ้านนา สมัยสามัญ 
สมัยที่ 3 ประจำปี พ.ศ.25๖๐ เมื่อวันพุธที่ ๒๓ สิงหาคม 25๖๐  
      	ระเบียบวาระที่ 3  เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว	 
	ญัตติพิจารณาร่างเทศบัญญัติงบประมาณรายจ่าย ประจำปีงบประมาณ ๒๕6๑ 	วาระ2	
	ระเบียบวาระที่ ๔  เรื่องอื่นๆ (ถ้ามี)
							
ระเบียบวาระที่ ๑	เรื่องที่ประธานแจ้งให้ที่ประชุมทราบ

ประธาน	มีเรื่องแจ้งเพื่อทราบดังนี้ครับ
ขอเชิญสมาชิกทุกท่านร่วมปลูกต้นพยุง บริเวณศาลาเฉลิมพระเกียรติ หมู่ที่ 3 ตำบลบ้านนา      ในวันที่ 1๕ กันยายน 25๖๐ 
มติที่ประชุม	ที่ประชุมรับทราบ
			
ระเบียบวาระที่ ๒	เรื่องรับรองรายงานการประชุมสภาเทศบาลตำบลบ้านนาสมัยสามัญ สมัยที่ 3  		ประจำปี พ.ศ.๒๕๕๙ เมื่อวันเมื่อวันพุธที่ 2๓ สิงหาคม ๒๕๖๐

ประธาน	ตามที่สภาเทศบาลตำบลบ้านนาได้ประชุมสภา สมัยสามัญ สมัยที่ 3 ประจำปี พ.ศ.๒๕๖๐ เมื่อวันพุธที่ 2๓ สิงหาคม ๒๕๖๐ บัดนี้ ฝ่ายเลขานุการสภาเทศบาลตำบลบ้านนา          ได้จัดทำรายงานการประชุมเสร็จเรียบร้อยแล้ว จึงนำเสนอที่ประชุมเพื่อพิจารณา
และ รับรองรายงานการประชุมสภา สมัยสามัญ สมัยที่ 3 ประจำปี พ.ศ.๒๕๖๐ เมื่อวันพุธที่ 2๓ สิงหาคม ๒๕๖๐  สมาชิกสภาเทศบาลท่านใดประสงค์จะแก้ไขเพิ่มเติมในรายงาน    การประชุม ขอเชิญครับ

เลขานุการสภา	-ไม่มี-

ประธาน	เมื่อไม่มีสมาชิกสภาฯ ขอแก้ไข กระผมจะถามมติต่อที่ประชุมครับ สมาชิกสภาฯ ท่านใดมีมติรับรองรายงานการประชุมครั้งที่แล้ว โปรดยกมือครับ
เลขานุการสภา	รับรอง	 ๑๑	เสียง
	ไม่รับรอง	   -	เสียง
	งดออกเสียง	   ๑	เสียง
มติที่ประชุม	รับรอง


ระเบียบวาระที่ 3              เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้วความเห็นคณะกรรมการแปร  
ประธาน	ญัตติร่างเทศบัญญัติงบประมาณรายจ่าย ประจำปีงบประมาณ ๒๕6๑ ในญัตติพิจารณาร่าง  
เทศบัญญัติงบประมาณรายจ่าย ประจำปีงบประมาณ ๒๕6๑ วาระที่ ๒ ตามระเบียบกระทรวง มหาดไทย
ว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554
 ข้อ 51 กำหนดไว้ว่า ในการพิจารณาร่างข้อบัญญัติวาระที่สองให้ปรึกษาเรียงตามลำดับข้อเฉพาะ
ที่มีการแปรญัตติหรือที่คณะกรรมการแปรญัตติแก้ไขเท่านั้น ขอเชิญคุณอุทิศ สุตะนุกะมัง 
ประธานคณะกรรมการแปรญัตติรายงานความเห็นของคณะกรรมการแปรญัตติ 
เพื่อให้สภาทราบครับ ขอเชิญครับ
		
 นายอุทิศ สุตะนุกะมัง	    เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ  และหัวหน้าส่วน    
 (ประธานกรรมการแปรญัตติ)ราชการ เทศบาลตำบลบ้านนาที่เคารพ	
ตามที่สภาเทศบาลตำบลบ้านนา ได้มีมติรับหลักการแห่งร่างเทศบัญญัติงบประมาณรายจ่าย ประจำปีงบประมาณ 2561 เมื่อคราวสมัยสามัญ สมัยที่ 3 ประจำปี พ.ศ.๒๕๖๐ เมื่อวันพุธที่   2๓ สิงหาคม ๒๕๖๐ตามที่ ที่ประชุมมีมติกำหนดระยะเวลาเสนอคำแปรญัตติ ตั้งแต่วันที่      ๒๘-๓๐  สิงหาคม 25๖๐ คณะกรรมการได้มาปฏิบัติหน้าที่ตามวันที่กำหนด ปรากฏว่ามีผู้มายื่นเสนอคำแปรญัตติ  จำนวน ๑ ราย คือ นายประจวบวิสุทธ์ จันทร์ตรี สมาชิกสภา เสนอแปรญัตติเรื่องการตั้งงบประมาณ รายจ่ายประจำปีงบประมาณ ๒๕๖๑ ดังนี้

ข้อที่๑ ขอปรับลดรายจ่าย แผนงานบริหารงานทั่วไป หมวดค่าใช้สอย รายจ่ายเพื่อให้ได้มาซึ่งบริการ ประเภทจ้างเหมาบริการ ตั้งจ่ายไว้จำนวน ๑,๓๐๐,๐๐๐  บาท ขอปรับลด       ๓0๐,๐๐๐.- บาท คงเหลือ ๑,0๐๐,๐๐๐.- บาท
ข้อที่ ๒ ขอปรับลดรายจ่าย แผนงานบริหารงานทั่วไป หมวดค่าใช้สอย รายจ่ายเพื่อให้ได้มาซึ่งบริการ  ค่ากำจัดสิ่งปฏิกูล และมูลฝอย ตั้งจ่ายไว้จำนวน 367,2๐๐  บาท ขอปรับลด ๑๐๐,๐๐๐.- บาท คงเหลือ ๒๖๗,2๐๐.- บาท 
ข้อที่ ๓ ขอปรับลดรายจ่าย แผนงานบริหารงานทั่วไป หมวดค่าใช้สอย ค่าใช้จ่ายในการเดินทางไปราชการ ตั้งจ่ายไว้จำนวน ๑๕๐,๐๐๐  บาท ขอปรับลด ๕๐,๐๐๐.- บาท คงเหลือ ๑๐๐,๐๐๐.- บาท
ข้อที่๔ ขอปรับลดรายจ่าย งานบริหารงานคลัง หมวดค่าใช้สอย รายจ่ายเพื่อให้ได้มาซึ่งบริการ ประเภทจ้างเหมาบริการ ตั้งจ่ายไว้จำนวน 24๐,๐๐๐.-  บาท ขอปรับลด ๕๐,๐๐๐.- บาท คงเหลือ ๑๙๐,๐๐๐.- บาท 
ข้อที่ ๕ ขอปรับลดรายจ่าย งานบริหารงานคลัง  รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆค่าใช้จ่ายในการเดินทางไปราชการ ตั้งจ่ายไว้จำนวน 7๐,๐๐๐.-  บาท ขอปรับลด 3๐,๐๐๐.- บาท คงเหลือ 4๐,๐๐๐.- บาท 
ข้อที่ 6 ขอปรับลดรายจ่าย แผนการศึกษา  รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆค่าใช้จ่ายในการเดินทางไปราชการ ตั้งจ่ายไว้จำนวน 15๐,๐๐๐.-  บาท ขอปรับลด 7๐,๐๐๐.- บาท คงเหลือ 8๐,๐๐๐.- บาท 
ข้อที่ ๗ ขอปรับลดรายจ่าย แผนงานเคหะชุมชน หมวดค่าใช้สอย รายจ่ายเพื่อให้ได้มาซึ่งบริการ ประเภทจ้างเหมาบริการ ตั้งจ่ายไว้จำนวน ๕๐,๐๐๐.-  บาท ขอปรับลด ๓๐,๐๐๐.- บาท คงเหลือ 2๐,๐๐๐.- บาท 
เสนอคำแปรญัตติ เรื่องการตั้งงบประมาณตามเทศบัญญัติ งบประมาณรายจ่ายประจำปีงบประมาณ ๒๕๖๑  ขอปรับลดรายจ่ายทั้งสิ้น 7 รายการ รวมจำนวนเงินที่ขอปรับลดทั้งสิ้น ๖30,000.-บาท (หกแสนสามหมื่นบาท) ขอให้กรรมการแสดงความคิดเห็นครับ
	ส่วนในข้อที่ ๓ จำนวนงบประมาณในร่างเทศบัญญัติไม่ตรงกับจำนวนงบประมาณที่ขอแปร 
		ที่ประชุมมีมติ ไม่อนุญาตให้ผู้ขอแปรญัตติ แปรญัตติในข้อที่ ๓   ส่วนในข้อที่ ๑, ข้อที่๒, ข้อที่๔, ข้อที่5, ข้อที่ 6,  และข้อที่ 7 นั้น  คณะกรรมการแปรญัตติพิจารณาแล้ว มีมติคงไว้ตามร่างเดิม เพื่อให้สภาเทศบาลตำบลบ้านนาพิจารณาต่อไป และนายประจวบวิสุทธ์ จันทร์ตรี สมาชิกสภา เสนอขอสงวนคำแปรญัตติเพื่อให้สภาเทศบาลตำบลบ้านนาพิจารณา
ความเห็นของคณะกรรมการแปรญัตติพิจารณาแล้ว มีมติคงไว้ตามร่างเดิม
เพื่อให้สภาเทศบาลตำบลบ้านนาพิจารณาต่อไป
ประธาน	ขอบคุณ ประธานกรรมการแปรญัตติ  ขอเชิญคุณ ประจวบวิสุทธิ์  จันทร์ตรี  ได้อภิปรายครับ
นายประจวบวิสุทธิ์  จันทร์ตรี 	 เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
เทศบาลตำบลบ้านนาที่เคารพ						           กระผมได้อภิปรายสอบถามถึงรายละเอียดค่าใช้จ่ายในเทศบัญญัติฯก่อนหน้านี้ แต่ผู้บริหารตอบไม่ละเอียด หลังจากนั้นผมก็หาข้อมูล รวมรวมเพื่อยื่นญัตติจำนวน ๗ ข้อ ตามที่คณะกรรมการแปร ชี้แจงแล้วนั้น แบ่งได้  ๒ ส่วน คือในส่วนของงบเดินทางไปราชการ และงบประมาณในการจ้างเหมาบริการ ดังนี้ ครับ ข้อที่๑ ขอปรับลดรายจ่าย แผนงานบริหารงานทั่วไป หมวดค่าใช้สอย รายจ่ายเพื่อให้ได้มาซึ่งบริการ ประเภทจ้างเหมาบริการ ตั้งจ่ายไว้จำนวน ๑,๓๐๐,๐๐๐  บาท ขอปรับลด ๓0๐,๐๐๐.- บาท คงเหลือ                 ๑,0๐๐,๐๐๐.- บาท ครับ ก็ขอให้สมาชิกได้พิจารณา ขอบคุณครับ
ประธาน	ขอบคุณประจวบวิสุทธิ์  จันทร์ตรี และขอเชิญท่านรองนายกได้ชี้แจงครับ
นายสุทิน สุขแสง	เรียนประธานสภาที่เคารพ ท่านสมาชิกผู้ทรงเกียรติ  หัวหน้าส่วนราชการเทศบาลตำบลบ้านนาและผู้เข้ารับฟังการประชุมทุกท่าน	 
การตั้งเทศบัญญัติของผู้บริหารนั้น ตั้งไปตามแผนและวิสัยทัศน์ที่ท่านสมาชิกอภิปรายตามจำนวนที่ตั้งไว้ 1,300,000.- บาท นั้น อัตรา จ้างเหมาบริการ จำนวน ๙ คน ใน ๙ คนนี้ ในคราวการประชุมคณะผู้บริหาร และหัวหน้าส่วนในปีหนึ่งนั้นมีการปรับเพิ่มค่าจ้างเหมาให้กับพนักงานจ้างเหมา เพื่อเป็นขวัญกำลังใจในการทำงาน และใน ๙ คน นั้นจะมีปรับขึ้นเป็นพนักงานจ้างทั่วไปจำนวน ๓ คน ยังคงเหลืออีก ๖ คนเหมือนเดิมอยู่ จำนวน ๖ คนนั้นอัตราจ้างอยู่ เป็นเงิน  7500.-  8000.- 8500.-และ 10000.- บ้าง ขึ้นอยู่กับปริมาณงานและสายงาน อยู่ที่นโยบายของผู้บริหารด้วย มีอัตราไม่เท่ากัน เมื่อปรับขึ้นเป็นพนักงานจ้างทั่วไปจำนวน ๓ คน ก็ต้องตั้งงบประมาณเพิ่มขึ้นจากเดิม และตอนนี้ก็มีภารกิจงานที่เพิ่มขึ้น เช่น ที่ศาลาทวดเขาพับผ้า ตลาดเกษตรที่จะสร้างขึ้นมาใหม่ สำหรับ เจ้าหน้าที่ที่รับผิดชอบงานสาธารณสุขก็ยังไม่มี ก็อยู่ที่ดุลยพินิจของผู้บริหารว่าจะเพิ่มอัตราภารกิจหรือไม่ ขอบคุณ ครับท่านประธาน
ประธาน	ขอบคุณท่านรองนายกได้ชี้แจง มีสมาชิกท่านใดจะอภิปราย ขอเชิญ คุณ คม วิรัตน์ ครับ 
นายคม วิรัตน์	 	    เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
	เทศบาลตำบลบ้านนาที่เคารพ
	การปรับลดก็มีเหตุผล ฟังคำชี้แจงของผู้บริหารก็มีเหตุผลที่ดี เพราะพนักงานจ้างต่อไปไม่แน่นอนก็ต้องเตรียมรองรับไว้ เหมือนอย่างรองสุทินชี้แจง เช่นเขาพับผ้าต้องมีผู้ดูแล ผมขอสนับสนุนผู้บริหารครับ
ประธาน	ขอบคุณคม วิรัตน์ได้อภิปรายสนับสนุน มีสมาชิกท่านใดจะอภิปรายครับ ไม่มีนะครับ
	ต่อไปกระผมจะถามมติที่ประชุม ตามที่นายประจวบวิสุทธิ์  จันทร์ตรี สมาชิกสภาเทศบาลตำบลบ้านนาเขตที่ ๑ ได้ยื่นปรับลดงบประมาณรายจ่ายประจำปีงบประมาณ ๒๕๖๑ สมาชิกสภาท่านใดเห็นด้วยกับคำแปรญัตติรายการที่ ๑
ข้อที่ ๑ ขอปรับลดรายจ่าย แผนงานบริหารงานทั่วไป หมวดค่าใช้สอย รายจ่ายเพื่อให้ได้มาซึ่งบริการ ประเภทจ้างเหมาบริการ ตั้งจ่ายไว้จำนวน ๑,๓๐๐,๐๐๐  บาท ขอปรับลด       ๓0๐,๐๐๐.- บาท คงเหลือ ๑,0๐๐,๐๐๐.- บาท โปรดยกมือครับ
เลขานุการสภา	มติที่ประชุม	เห็นด้วย		๑	เสียง
			ไม่เห็นด้วย	9	เสียง
			งดออกเสียง	2 	เสียง
	
ประธาน	สรุปที่ประชุมมีมติให้คงไว้ตามร่างเดิม  ต่อไป ขอเชิญคุณ ประจวบวิสุทธิ์    จันทร์ตรี  ได้อภิปรายในข้อที่ ๒ ครับ
นายประจวบวิสุทธิ์  จันทร์ตรี 	  เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
เทศบาลตำบลบ้านนาที่เคารพ
ข้อที่ ๒ ขอปรับลดรายจ่าย แผนงานบริหารงานทั่วไป หมวดค่าใช้สอย รายจ่ายเพื่อให้ได้มาซึ่งบริการ  ค่ากำจัดสิ่งปฏิกูล และมูลฝอย ตั้งจ่ายไว้จำนวน 367,๐๐๐  บาท ขอปรับลด ๑๐๐,๐๐๐.- บาท คงเหลือ ๒๖๗,๐๐๐.- บาท ซึ่งนายกได้ชี้แจงว่าต้องจ่ายเดือนละ         ๒0,000.- มีสัญญาเรียบร้อย จ่ายจริง ๒40,000.- นายกตั้งไว้จำนวน 367,๐๐๐  บาท
 ประธาน	ขอบคุณ คุณประจวบวิสุทธิ์  จันทร์ตรี และขอเชิญท่านรองนายกได้ชี้แจงครับ
นายสุทิน สุขแสง	เรียนประธานสภาที่เคารพ ท่านสมาชิกผู้ทรงเกียรติ  หัวหน้าส่วนราชการเทศบาลตำบลบ้านนาและผู้เข้ารับฟังการประชุมทุกท่าน
	จากข้อมูลของผู้ขอแปรญัตติจ่ายค่าทิ้งขยะเดือนละ 20,000.-บาทนั้น  แนวโน้มขยะคงจะเพิ่มขึ้น ผู้บริหารจึงตั้งงบประมาณไม่ให้รัดตัว คิดจากฐานเดิมที่เคยทิ้งที่เก่าคิดเป็นจำนวนต่อตัน ตอนนี้เปลี่ยนที่ทิ้งจ่ายเดือนละ 20,000.- แต่ก็ไม่แน่นอน เพราะเป็นการขอทิ้งชั่วคราวเมื่อขยะเต็มก็ต้องหาที่ใหม่ อาจจะต้องใช้ชั่งเป็นตันอีก ตัวเลขของเดิมอยู่ที่ ตันละ 425 บาท หากไม่ตั้งไว้ให้เพียงพอ อาจทำความเดือดร้อนให้กับประชนได้ ต้องขึ้นค่าทิ้งกับเขาอีก ซึ่งน่าจะไม่เป็นเรื่องที่ดี ขอให้สภาได้พิจารณาด้วยครับ
ประธาน	ขอบคุณท่านรองนายกได้ชี้แจง มีสมาชิกท่านใดจะอภิปราย ขอเชิญ คุณ ปรีชา นิ่มดำ ครับ 
นายปรีชา นิ่มดำ 	    เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
	เทศบาลตำบลบ้านนาที่เคารพ
	ผมขอสนับสนุนผู้บริหารครับ เพราะจากข้อมูลน่าจะขาดทุนทุกเดือน อย่างที่จ้างคนงานจำนวน ๓ คน นั้นคุ้ม เพราะนอกจากเก็บขยะแล้วยังต้องเก็บเงินค่าขยะนำส่งกองคลังอีกครับ ฉะนั้นผมเห็นด้วยกับผู้บริหารครับ
ประธาน	ขอบคุณ คุณปรีชา นิ่มดำ มีสมาชิกท่านใดจะอภิปราย ขอเชิญ คุณประจวบวิสุทธิ์  จันทร์ตรี ครับ 
	    		
นายประจวบวิสุทธิ์  จันทร์ตรี 	  เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
เทศบาลตำบลบ้านนาที่เคารพ
ตามที่ผมได้สอบถามด้วยวาจากับเจ้าหน้าที่ได้รับข้อมูลว่า ต้องจ่ายเดือนละ 20,000.-สัญญา ๑ ปี และจ่ายไปแล้ว ๑ เดือน เป็นเรื่องที่ต้องจ่ายในปีนี้ ครับ ขอบคุณครับ
ประธาน	ขอบคุณ คุณประจวบวิสุทธิ์  จันทร์ตรี ครับ ต่อไปกระผมจะถามมติที่ประชุม ตามที่นายประจวบวิสุทธิ์  จันทร์ตรี สมาชิกสภาเทศบาลตำบลบ้านนาเขตที่ ๑ ได้ยื่นปรับลดงบประมาณรายจ่ายประจำปีงบประมาณ ๒๕๖๑  สมาชิกสภาท่านใดเห็นด้วยกับคำแปรญัตติรายการที่ ๒
ข้อที่ ๒ ขอปรับลดรายจ่าย แผนงานบริหารงานทั่วไป หมวดค่าใช้สอย รายจ่ายเพื่อให้ได้มาซึ่งบริการ  ค่ากำจัดสิ่งปฏิกูล และมูลฝอย ตั้งจ่ายไว้จำนวน 367,2๐๐  บาท ขอปรับลด ๑๐๐,๐๐๐.- บาท คงเหลือ ๒๖๗,2๐๐.- บาท โปรดยกมือครับ
เลขานุการสภา	มติที่ประชุม	เห็นด้วย		๑	เสียง
			ไม่เห็นด้วย	๑๐	เสียง
			งดออกเสียง	๑ 	เสียง
	
ประธาน	สรุปที่ประชุมมีมติให้คงไว้ตามร่างเดิม    ต่อไป ขอเชิญคุณ ประจวบวิสุทธิ์    จันทร์ตรี  ได้อภิปรายในข้อที่ 4 ครับ
นายประจวบวิสุทธิ์  จันทร์ตรี 	  เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
เทศบาลตำบลบ้านนาที่เคารพ
ข้อที่๔ ขอปรับลดรายจ่าย งานบริหารงานคลัง หมวดค่าใช้สอย รายจ่ายเพื่อให้ได้มาซึ่งบริการ ประเภทจ้างเหมาบริการ ตั้งจ่ายไว้จำนวน 24๐,๐๐๐.-  บาท ขอปรับลด ๕๐,๐๐๐.- บาท คงเหลือ ๑๙๐,๐๐๐.- บาท 
ประธาน	ขอบคุณประจวบวิสุทธิ์  จันทร์ตรี และขอเชิญท่านรองนายกได้ชี้แจงครับ
นายศรัญญู ชูเกลี้ยง	เรียนประธานสภาที่เคารพ ท่านสมาชิกผู้ทรงเกียรติ  หัวหน้าส่วนราชการเทศบาลตำบลบ้านนาและผู้เข้ารับฟังการประชุมทุกท่าน
	การตั้งงบประมาณแต่ละครั้งนั้น ได้มีการประชุมผู้บริหารและหัวหน้าส่วนอย่างน้อย ๓ ครั้งครับ ในการจ้างของเทศบาลนั้นมี3แบบ คือ  พนักงานจ้างตามภารกิจ , พนักงานจ้างทั่วไป(คนงาน) พนักงานจ้างเหมาบริการ ผู้ทำดีมี ภารกิจที่เพิ่มขึ้นก็ต้องให้กำลังใจ ทั้งนี้ ผู้บริหารก็ไม่ละเมิดระเบียบ ในการจ้างเหมาอื่นเช่นนำไปปรับปรุงระบบแลนด์ของคอมฯแต่ละตัวในกองคลังรวมทั้งจ้างเหมาบริการเข้าเล่มอื่นๆ ขอบคุณครับ
ประธาน	ขอบคุณ ท่านรองศรัญญู ครับ มีสมาชิกท่านใดจะอภิปราย ขอเชิญ คุณประจวบวิสุทธิ์  จันทร์ตรี ครับ 	  
  		
นายประจวบวิสุทธิ์  จันทร์ตรี 	  เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
เทศบาลตำบลบ้านนาที่เคารพ                                                                       ที่ท่านรองศรัญญูชี้แจงนั้น เป็นการจ้างพนักงานทั่วไปแล้ว  การจ้างเหมาคือ การที่ท้องถิ่นซื้อบริการจากบุคคล ที่หน่วยงานไม่มีผู้ปฏิบัติ มีไม่เพียงพอ การจ้างเหมาขึ้นเงินเดือนไม่ได้ เพราะเป็นสัญญาจ้าง เป็นการซื้อชนิดหนึ่งไม่ใช่ทำดีไปขึ้นเงินเดือนให้เขา หากจะขึ้นก็ต้องจ้างใหม่ ตัวอย่างเช่น  งานวิชาการงานศึกษาวิจัย งานเกี่ยวกับเทคโนโลยีที่ทันสมัย จ้างเป็นชิ้นงานมีหลักเกณฑ์ของกระทรวงพาณิชย์ ไม่มีอำนาจที่จะไปขึ้นให้ระหว่างจ้าง ขอบคุณครับ
ประธาน	ขอบคุณ คุณประจวบวิสุทธิ์  จันทร์ตรี และขอเชิญท่านรองนายกได้ชี้แจงครับ
นายศรัญญู ชูเกลี้ยง	เรียนประธานสภาที่เคารพ ท่านสมาชิกผู้ทรงเกียรติ  หัวหน้าส่วนราชการเทศบาลตำบลบ้านนาและผู้เข้ารับฟังการประชุมทุกท่าน
	เอกสารเป็นสิ่งที่ถูกต้องที่สุดแล้วแต่มีผู้บริโภคจะเจาะลึกได้แค่ไหน การจ้างเหมาเป็นการจ้างปีละ หนึ่งครั้ง พอสิ้นปีงบประมาณนี้ ขึ้นปี ๖๑ ก็ใช้ได้เลย ไม่ใช่โดยพละการ ขอบคุณครับท่านประธาน
ประธาน	ขอบคุณ คุณศรัญญู ชูเกลี้ยงครับ ต่อไป กระผมจะถามมติที่ประชุม ตามที่นายประจวบวิสุทธิ์  จันทร์ตรี สมาชิกสภาเทศบาลตำบลบ้านนาเขตที่ ๑ ได้ยื่นปรับลดงบประมาณรายจ่ายประจำปีงบประมาณ ๒๕๖๑  สมาชิกสภาท่านใดเห็นด้วยกับคำแปรญัตติรายการที่ ๔
ข้อที่๔ ขอปรับลดรายจ่าย งานบริหารงานคลัง หมวดค่าใช้สอย รายจ่ายเพื่อให้ได้มาซึ่งบริการ ประเภทจ้างเหมาบริการ ตั้งจ่ายไว้จำนวน 24๐,๐๐๐.-  บาท ขอปรับลด ๕๐,๐๐๐.- บาท คงเหลือ ๑๙๐,๐๐๐.- บาท  โปรดยกมือครับ
เลขานุการสภา	มติที่ประชุม	เห็นด้วย		๑	เสียง
			ไม่เห็นด้วย	๑๐	เสียง
			งดออกเสียง	๑ 	เสียง
	
ประธาน	สรุปที่ประชุมมีมติให้คงไว้ตามร่างเดิม   ต่อไป ขอเชิญคุณ ประจวบวิสุทธิ์    จันทร์ตรี  ได้อภิปรายในข้อที่ ๕ ครับ
นายประจวบวิสุทธิ์  จันทร์ตรี 	   เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
	เทศบาลตำบลบ้านนาที่เคารพ
ข้อที่ ๕ ขอปรับลดรายจ่าย งานบริหารงานคลัง  รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆค่าใช้จ่ายในการเดินทางไปราชการ ตั้งจ่ายไว้จำนวน     7๐,๐๐๐.-  บาท ขอปรับลด 3๐,๐๐๐.- บาท คงเหลือ 4๐,๐๐๐.- บาท 
ประธานสภาเทศบาล	ขอบคุณประจวบวิสุทธิ์  จันทร์ตรี และขอเชิญท่านรองนายกได้ชี้แจงครับ
นายศรัญญู ชูเกลี้ยง	เรียนประธานสภาที่เคารพ ท่านสมาชิกผู้ทรงเกียรติ  หัวหน้าส่วนราชการเทศบาลตำบลบ้านนาและผู้เข้ารับฟังการประชุมทุกท่าน
	การตั้งงบประมาณอิงจากปีที่ผ่านมา บุคลากรกองคลังมีจำนวน ๙ คน ดำรงตำแน่งที่ต่างกัน การอบรม เรียนรู้สิ่งใหม่เป็นสิ่งจำเป็น และสำคัญ เป็นการติดอาวุธให้กับองค์กร ล่าสุดเมื่อวันที่ ๒๓ สิงหาคม ๒๕๖0 บริหารการคลังต้องเข้าระบบ EGP หากไม่เข้าอบรมก็ไม่รู้ว่าเป็นอย่างไร แล้วอื่นๆ เช่น การจัดซื้อจัดจ้างของภาครัฐ เป็นต้น งบประมาณ ๗๐๐๐๐.-บาทเพื่อให้เจ้าหน้าที่ได้เรียนรู้ที่จะนำมาพัฒนาเทศบาลตำบลบ้านนา จะได้ก้าวไปข้างหน้า ถือได้ว่าเป็นเรื่องที่สำคัญ ขอให้สมาชิกได้พิจารณาครับ ขอบคุณครับ
ประธาน	ขอบคุณ คุณศรัญญู ชูเกลี้ยงครับ ต่อไป กระผมจะถามมติที่ประชุม ตามที่นายประจวบวิสุทธิ์  จันทร์ตรี สมาชิกสภาเทศบาลตำบลบ้านนาเขตที่ ๑ ได้ยื่นปรับลดงบประมาณรายจ่ายประจำปีงบประมาณ ๒๕๖๑  สมาชิกสภาท่านใดเห็นด้วยกับคำแปรญัตติรายการที่ ๕
ข้อที่ ๕ ขอปรับลดรายจ่าย งานบริหารงานคลัง  รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆค่าใช้จ่ายในการเดินทางไปราชการ ตั้งจ่ายไว้จำนวน     7๐,๐๐๐.-  บาท ขอปรับลด 3๐,๐๐๐.- บาท คงเหลือ 4๐,๐๐๐.- บาท 
เลขานุการสภา	มติที่ประชุม	เห็นด้วย		๑	เสียง
			ไม่เห็นด้วย	๑๐	เสียง
			งดออกเสียง	๑ 	เสียง	

ประธาน	สรุปที่ประชุมมีมติให้คงไว้ตามร่างเดิม   ต่อไป ขอเชิญคุณ ประจวบวิสุทธิ์    จันทร์ตรี  ได้อภิปรายในข้อที่ ๖ ครับ
นายประจวบวิสุทธิ์  จันทร์ตรี 	  เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
เทศบาลตำบลบ้านนาที่เคารพ
ข้อที่ 6 ขอปรับลดรายจ่าย แผนการศึกษา  รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆค่าใช้จ่ายในการเดินทางไปราชการ ตั้งจ่ายไว้จำนวน      15๐,๐๐๐.-  บาท ขอปรับลด 7๐,๐๐๐.- บาท คงเหลือ 8๐,๐๐๐.- บาท 
ประธาน	ขอบคุณประจวบวิสุทธิ์  จันทร์ตรี และขอเชิญท่านรองนายกได้ชี้แจงครับ
นายศรัญญู ชูเกลี้ยง	เรียนประธานสภาที่เคารพ ท่านสมาชิกผู้ทรงเกียรติ  หัวหน้าส่วนราชการเทศบาลตำบลบ้านนาและผู้เข้ารับฟังการประชุมทุกท่าน
รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆค่าใช้จ่ายในการเดินทางไปราชการ ในปี 2560 ใช้งบประมาณ 197,327.-บาทจำเป็นต้องโอนมาเพิ่มอีก 20,000.-บาท ร่างเทศบัญญัติงบประมาณรายจ่ายประจำปีงบประมาณ พ.ศ.2561    ตั้งจ่ายไว้จำนวน 15๐,๐๐๐.บาท น้อยกว่าจ่ายจริงอยู่ กองศึกษานั้น ประกอบด้วยศูนย์พัฒนาเด็กเล็กอีก ๓ ศูนย์ มีบุคลากรที่เข้าใหม่จำเป็นต้องเพิ่มทักษะการเรียนรู้ ในเรื่องพัสดุ การจัดซื้อจัดจ้าง ครูก็ต้องเรียนรู้ มีหนังสือสั่งการมาก็ต้องไป ทั้ง ๓ ศูนย์ๆละ๑ คนส่วนใหญ่แล้วระบุชื่อมาด้วย ในอนาคตข้างหน้านั้นได้วางแผนล่วงหน้าไว้แล้ว การพัฒนาครูต้นแบบ การจัดซื้อจัดจ้าง  อบรมเชิงปฏิบัติการ อบรมนักวิชาการศึกษา สันทนาการกองการศึกษา เหล่านี้ต้องเรียนรู้เพิ่มเติมเพื่อนำวุฒิมาปรับเป็นผู้บริหารเป็นการก้าวหน้าในการทำงานเป็นสิ่งที่จำเป็นให้ทันกับเทคโนโลยีใหม่ๆ ทั้งนี้งบประมาณ 150,000.-บาทเพื่อนำไปพัฒนาบุคลากรจำนวน ๑๗ คน อันจะนำความรู้ที่จะมาดูแลบุตรหลานของชาวตำบลบ้านนาจะดีหรือไม่ดีก็ขึ้นอยู่กับครู และผู้บริหาร รวมถึงสภาแห่งนี้ ผมเห็นสมควรตั้งงบประมาณไว้เท่าเดิมที่นำเรียนต่อสภา จำนวน ๑50,000.-บาท เพื่อให้สภาพิจารณาต่อไป ขอบคุณครับ
ประธาน	ขอบคุณ ท่านรองศรัญญู ครับ มีสมาชิกท่านใดจะอภิปราย ขอเชิญ คุณประจวบวิสุทธิ์  จันทร์ตรี ครับ 	    		
นายประจวบวิสุทธิ์  จันทร์ตรี 	  เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
เทศบาลตำบลบ้านนาที่เคารพ
การอบรมเชิงปฏิบัติการนั้นกองการศึกษาตั้งไว้แล้ว ๓0,000.-บาท รวมกันแล้วกองการศึกษาตั้งงบประมาณ จำนวน 180,000.-บาท เดี่ยวท่านสมาชิกจะสับสนว่าผมไปตัด เป็นคนละส่วนกัน ในส่วน 150,000.-บาท นั้นยังไม่มีแผนงานโครงการ อีกอย่างการศึกษายังไม่ได้มีการปฏิรูป การเรียนการสอนยังเหมือนเดิม ขอบคุณครับ
ประธาน	ขอบคุณ คุณประจวบวิสุทธิ์  จันทร์ตรี และขอเชิญท่านรองนายกได้ชี้แจงครับ
นายศรัญญู ชูเกลี้ยง	เรียนประธานสภาที่เคารพ ท่านสมาชิกผู้ทรงเกียรติ  หัวหน้าส่วนราชการเทศบาลตำบลบ้านนาและผู้เข้ารับฟังการประชุมทุกท่าน
การอบรมเชิงปฏิบัติการนั้นกองการศึกษานั้น จำเป็นด้วยหรือที่ ๓ ศูนย์นั้นจะต้องไปอย่างเดียว เจ้าหน้าที่กองการศึกษาไปไม่ได้หรือ หรือที่ตั้งไว้  มาจากความคิดของผู้บริหารทั้งนั้นในปีที่แล้วผมนำเรียนแล้วว่า เราต้องโอนเงินมาเพิ่ม หากปีนี้ตัดไปผมว่า งบประมาณจำนวน 150000.-บาท นั้นเหมาะสมแล้วตั้งเพื่อเจ้าหน้าที่กองการศึกษาด้วยครับขอบคุณครับ
ประธาน	ขอบคุณ คุณศรัญญู ชูเกลี้ยงครับ ต่อไป กระผมจะถามมติที่ประชุม ตามที่นายประจวบวิสุทธิ์  จันทร์ตรี สมาชิกสภาเทศบาลตำบลบ้านนาเขตที่ ๑ ได้ยื่นปรับลดงบประมาณรายจ่ายประจำปีงบประมาณ ๒๕๖๑  สมาชิกสภาท่านใดเห็นด้วยกับคำแปรญัตติรายการที่ ๖
ข้อที่ 6 ขอปรับลดรายจ่าย แผนการศึกษา  รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆค่าใช้จ่ายในการเดินทางไปราชการ ตั้งจ่ายไว้จำนวน       15๐,๐๐๐.-  บาท ขอปรับลด 7๐,๐๐๐.- บาท คงเหลือ 8๐,๐๐๐.- บาท 
เลขานุการสภา	มติที่ประชุม	เห็นด้วย		๑	เสียง
			ไม่เห็นด้วย	๙	เสียง
			งดออกเสียง	๒ 	เสียง
	
ประธาน	สรุปที่ประชุมมีมติให้คงไว้ตามร่างเดิม   ต่อไป ขอเชิญคุณ ประจวบวิสุทธิ์    จันทร์ตรี  ได้อภิปรายในข้อที่ ๗ ครับ
นายประจวบวิสุทธิ์  จันทร์ตรี 	  เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
เทศบาลตำบลบ้านนาที่เคารพ
ข้อที่ ๗ ขอปรับลดรายจ่าย แผนงานเคหะชุมชน หมวดค่าใช้สอย รายจ่ายเพื่อให้ได้มาซึ่งบริการ ประเภทจ้างเหมาบริการ ตั้งจ่ายไว้จำนวน ๕๐,๐๐๐.-  บาท ขอปรับลด ๓๐,๐๐๐.- บาท คงเหลือ 2๐,๐๐๐.- บาท
ประธาน	ขอบคุณประจวบวิสุทธิ์  จันทร์ตรี และขอเชิญท่านรองนายกได้ชี้แจงครับ
นายสุทิน สุขแสง	เรียนประธานสภาที่เคารพ ท่านสมาชิกผู้ทรงเกียรติ  หัวหน้าส่วนราชการเทศบาลตำบลบ้านนาและผู้เข้ารับฟังการประชุมทุกท่าน
	ประเภทจ้างเหมาบริการ ตั้งจ่ายไว้จำนวน ๕๐,๐๐๐.-  บาท เมื่อคราวมีกิจกรรมปั่นจักรยานผู้ว่าราชการ ตรัง –พัทลุง มาท่องเที่ยวน้ำตกเขาคราม ในวันนั้นนายกฯได้พูดคุยกับผอ.การท่องเที่ยวได้มีแนวคิดเพื่อปรับปรุงน้ำตกเขาคราม ท่านนายกได้เสนอไปคือ สะพานแขวน ก่อสร้างห้องน้ำเพิ่ม ขยายถนน คสล.ให้ได้ความกว้าง ๕ เมตรเพื่อรองรับรถใหญ่ได้
	ส่วนเรื่องสะพานแขวนนั้น ช่างของเทศบาลไม่สามารถออกแบบได้ ต้องใช้ช่างเทคนิคด้านนี้โดยเฉพาะจำเป็นต้องนำงบประมาณส่วนนี้ไปใช้ ขอให้สมาชิกได้พิจารณาครับ
ประธาน	ขอบคุณ ท่านรองสุทิน ครับ มีสมาชิกท่านใดจะอภิปราย ขอเชิญ คุณประจวบวิสุทธิ์  จันทร์ตรี ครับ 	    		
นายประจวบวิสุทธิ์  จันทร์ตรี 	  เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
เทศบาลตำบลบ้านนาที่เคารพ
สืบเนื่องจากคราวประชุมครั้งที่แล้วผมได้อภิปรายท่านไม่ชี้แจง มาวันนี้ท่านได้ชี้แจง หากชี้แจงวันนั้นผมก็ไม่ต้องแปรญัตติครับ
ประธาน	ขอบคุณ คุณประจวบวิสุทธิ์  จันทร์ตรี ครับ ต่อไป กระผมจะถามมติที่ประชุม ตามที่นายประจวบวิสุทธิ์  จันทร์ตรี สมาชิกสภาเทศบาลตำบลบ้านนาเขตที่ ๑ ได้ยื่นปรับลดงบประมาณรายจ่ายประจำปีงบประมาณ ๒๕๖๑  สมาชิกสภาท่านใดเห็นด้วยกับคำแปรญัตติรายการที่ ๖
ข้อที่ ๗ ขอปรับลดรายจ่าย แผนงานเคหะชุมชน หมวดค่าใช้สอย รายจ่ายเพื่อให้ได้มาซึ่งบริการ ประเภทจ้างเหมาบริการ ตั้งจ่ายไว้จำนวน ๕๐,๐๐๐.-  บาท ขอปรับลด ๓๐,๐๐๐.- บาท คงเหลือ 2๐,๐๐๐.- บาท
เลขานุการสภา	มติที่ประชุม	เห็นด้วย		๑	เสียง
			ไม่เห็นด้วย	๑๐	เสียง
			งดออกเสียง	๑ 	เสียง	
ประธาน	สรุปที่ประชุมมีมติให้คงไว้ตามร่างเดิม 

		ความเห็นของคณะกรรมการแปรญัตติพิจารณาแล้วมีมติคงไว้ตามร่างเดิมต่อไปจะเป็นการพิจารณาร่างเทศบัญญัติงบประมาณรายจ่าย ประจำปีงบประมาณ 256๑ ก่อนที่จะพิจารณาในวาระต่อไป ในวาระที่ 3 ขั้นลงมติ กระผมขอถามสมาชิกว่ามีการเสนอที่ประชุมว่าจะพิจารณาในวาระที่ 3 ในวันไหนครับ 
ขอเชิญสมาชิกเสนอ และขอผู้รับรองอย่างน้อยสองท่านด้วยครับ

นายนายปลอด ทองคง	เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ              เทศบาลตำบลบ้านนาที่เคารพ
	กระผมขอเสนอให้มีการพิจารณาร่างเทศบัญญัติงบประมาณรายจ่าย ประจำปี
งบประมาณ 256๑ ในวาระที่ 3 ขั้นลงมติ ในวันนี้ วันที่ ๑๓ กันยายน 25๖๐ ครับ





ประธาน	ขอผู้รับรอง ๒ ท่าน

เลขานุการสภา	มีผู้รับรองคือ	
	2.  นายอุทิศ  สุตะนุกะมัง
	3.  นายปรีชา นิ่มดำ
	ผู้รับรองถูกต้อง

ประธาน	สรุปที่ประชุมมีมติให้มีการพิจารณาร่างเทศบัญญัติงบประมาณรายจ่าย 
ประจำปีงบประมาณ 2560 ในวาระที่ 3 ขั้นลงมติ ในวันที่ ๑๓ กันยายน 25๖๐
คือวันนี้ครับในการพิจารณาในวาระที่ ๓ ขั้นลงมติ กระผมขอมติต่อที่ประชุมครับ 
สมาชิกท่านใดเห็นชอบให้ร่างเทศบัญญัติงบประมาณรายจ่าย ประจำปีงบประมาณ ๒๕6๑ ตราเป็นเทศบัญญัติงบประมาณรายจ่ายประจำปีงบประมาณ ๒๕6๑ และส่งร่างเทศบัญญัติไปยังนายอำเภอเพื่อส่งไปยังผู้ว่าราชการจังหวัดพัทลุงพิจารณาอนุมัติโปรดยกมือครับ	

เลขานุการสภา	เห็นชอบ 	๑๑ 	เสียง
	ไม่เห็นชอบ	-     	เสียง
	งดออกเสียง	๑    	เสียง

มติที่ประชุม	มีมติเห็นชอบให้ร่างเทศบัญญัติงบประมาณรายจ่าย ประจำปีงบประมาณ ๒๕6๑ ตราเป็นเทศบัญญัติงบประมาณรายจ่าย ประจำปีงบประมาณ ๒๕๖๑ และส่งร่างเทศบัญญัติไปยังนายอำเภอเพื่อส่งไปยังผู้ว่าราชการจังหวัดพัทลุงพิจารณาอนุมัติต่อไป 

ระเบียบวาระที่ 4	   เรื่องอื่น ๆ
	
		
ประธาน	ในระเบียบวาระเรื่องอื่น ๆ สมาชิกมีเรื่องจะสอบถามหรือจะเสนอปัญหาและแนวทางแก้ไขร่วมกันขอเชิญครับ ขอเชิญคุณสุนันทา แก้วเพ็งครับ	

นางสุนันทา แก้วเพ็ง	เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
	เทศบาลตำบลบ้านนาที่เคารพ
ขอบคุณผู้บริหารที่จัดสรรงบประมาณเพื่อบรรเทาความเดือดร้อนของพี่น้องหมู่ที่ ๖ โดยเฉพาะเรื่องการจัดการเรื่องน้ำอุปโภคบริโภค ได้เกือบจะ ร้อยเปอร์เซ็นต์แล้ว แต่งยังมีในบ้านวังยาวซึ่งยังไม่เคยมีประปาใช้ ประมาณ ๗ ครัวเรือนหากได้แก้ไขได้ถือว่าเป็นการแก้ปัญหาได้ ร้อยเปอร์เซ็นต์ หากมีช่องทางใดขอฝากผู้บริหารได้พิจารณาด้วยนะค่ะ ส่วนหอถังล่าสุดนี้จะมีการประชุมผู้ใช้น้ำก่อนเปิดใช้เป็นทางการ วันเปิดประชุมจะเรียนเชิญนายกเข้าร่วมประชุมกับผู้ใช้น้ำด้วย ในส่วนของการแก้ปัญหาน้ำท่วม ที่นายกได้จัดการสิ่งขีดขวางทางน้ำได้เรียบร้อยแล้วนั้นจะช่วยไม่ให้น้ำท่วมบ้านของชาวบ้านได้หลายหลังคาเรือน ต้องขอบคุณมากค่ะ ขอบคุณค่ะ     

ประธาน	ขอบคุณ คุณ สุนันทา แก้วเพ็ง ครับ ขอเชิญคุณจรัญ หอยมณี ครับ
นายจรัญ หอยมณี	เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
	เทศบาลตำบลบ้านนาที่เคารพ
	ช่วงถนน ม.๑-ม.๘ ถนนที่เป็นทางโค้งยังไม่มีแสงสะท้อนเตือนในตอนกลางคืนเพราะความมืดก็เป็นห่วงเรื่องความปลอดภัยอยากให้ทางเทศบาลเข้าไปสำรวจทาสีสะท้อนเพื่อได้มองเห็นทางโค้ง ครับขอบคุณครับ
ประธาน	ขอบคุณ คุณจรัญ หอยมณีครับ ขอเชิญคุณจำนงค์ครับ
นายจำนงค์ อนุศิริ	เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการเทศบาลตำบลบ้านนาที่เคารพ                       
	ขอบคุณท่านนายกพร้อมด้วยเจ้าหน้าที่ ที่ได้ดำเนินการกำแพงกั้นน้ำในหมู่ที่ 10 ได้แล้วเสร็จเป็นการแก้ปัญหาไปได้มาก ส่วนชาวบ้านต้องการจะปิดทางเบี่ยงถนนสายที่ทำกำแพงกั้นน้ำแล้วครับ อยากให้ช่วยเร่ง ทาง อบจ. เร่งในการนำรถเข้ามาทำถนน ขอฝากด้วยครับ
ประธาน	ขอบคุณ คุณ จำนงค์ อนุศิริ ครับ ขอเชิญคุณปรีชา นิ่มดำ ครับ
นายปรีชา นิ่มดำ	เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
	เทศบาลตำบลบ้านนาที่เคารพ
เสริมที่คุณจำนงค์ อนุศิริ พูดเรื่องชาวบ้านต้องการจะปิดทางเบี่ยงถนนสายที่ทำกำแพงกั้นน้ำก็เพราะว่าเจ้าของสวนมีผลกระทบที่ผู้ลำเลียงไม้ยางพาราไปโดนต้นยางได้รับความเสียหายจึงประสงค์ที่จะปิดทางเบี่ยง ขอบคุณครับ
ประธาน	ขอบคุณ คุณ ปรีชา นิ่มดำครับ ขอเชิญคุณปลอดทองคง ครับ
นายปลอด ทองคง	เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
    เทศบาลตำบลบ้านนาที่เคารพ
ผมขอแจ้งเรื่องการเสวนาที่ดินในเขตป่า เวทีโรงเรียนน้ำผุด จังหวัดตรัง มีผู้ว่าราชการจังหวัดตรังเป็นประธาน ผอ.ป่าไม้สำนัก๖ รองอธิการบดีมหาวิทยาลัยทักษิณ เป็นผู้จัดเวทีเสวนาประชาชนเข้าร่วมประมาณ 3000 คน พลเอกสุรินทร์ พิกุลทอง ตอนที่ท่านเป็นข้าราชการท่านได้ร่างกฎหมายเกี่ยวกับที่ดิน พี่น้องที่อยู่กินก่อน พ.ศ. 2497 ไม่ต้องมีเอกสารสิทธิ์ถือว่าอยู่ในที่ดินชอบด้วยกฎหมาย ที่ถูกลิดรอนสิทธิ์ข้าราชการไม่นำเอากฎหมายที่มีอยู่บอกประชาชนให้รู้หมด  ตอนนี้กำลังร่างกฎหมายยางพาราที่หมดสภาพเพื่อให้ได้โค่นยางเก่าได้ อยู่ในขั้นตอนร่างยังไม่เข้าสู่ สนช. ประชาชนต้องศึกษากฎหมายให้รู้
ตอนนี้ที่ตำบลลานข่อยอุทยานวางแนวเขตทับพื้นที่ของนิคมลานข่อย นิคมยื่นฟ้องศาลปกครอง อุทยานกำลังโดนสอบ ชาวบ้านตำบลบ้านนาคงจะเกิดปัญหาขึ้นมาเพราะแผนโครงการทวงผืนป่า ๑๐ ปี  เปรียบเหมือนมีวัวอยู่หนึ่งฝูงเสือต้องการทั้งฝูง วิธีคือ กัดตัวอ่อนแอไม่เข้าฝูง อยู่โดยเดี่ยว ก็กินไปเรื่อยๆจนกว่าจะหมดทั้งฝูง ท่านบอกว่าให้ทุกคนเตรียมทำเอกสารข้อมูลที่ดิน ประวัติชุมชนให้ละเอียดเพื่อที่จะนำมาสู้กับกฎหมายทางราชการ ถ้าไม่อย่างนั้นเราไม่มีสิทธิ์โต้แย้งได้ เพราะเราต้องอยู่ที่นี่แผนทวงคืนผืนป่าก็ดำเนินไปเรื่อยๆทุกคนอย่าเพิกเฉย เพื่อนได้เราก็ได้เพื่อไม่ได้เราก็ไม่ได้ อยากให้เตรียมพร้อมไว้ ขอบคุณครับ
ประธาน	ขอบคุณ คุณ ปลอด ทองคงครับ ขอเชิญท่านนายกครับ 
นายกเทศมนตรี	เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       
    เทศบาลตำบลบ้านนาที่เคารพ
ขอบคุณสมาชิกทุกท่านครับที่สนใจให้ความสำคัญกับพี่น้องประชาชน กระผมก็พยายามทำทุกสิ่งทุกอย่างให้ดีที่สุด ไม่ว่าจะเป็น ด้านการศึกษา ด้านการเป็นอยู่ ด้านโครงสร้างพื้นฐาน
เรื่องบ่อบาดาลให้ทุกท่านเตรียมเอกสารที่ดินไว้แล้วนำมาที่เทศบาลจะได้ดำเนินในขั้นตอนอื่นต่อไป
ให้สมาชิกทุกท่านโดยเฉพาะในหมู่ที่ ๑๐ เตรียมเรื่องการพัฒนาน้ำตกเขาครามตอนนี้ได้ให้ช่างเทคนิคพัทลุง มาออกแบบสะพานเปล แล้ว รวมทั้ง ห้องน้ำ และถนน เมื่อเสร็จแล้วก็จะดำเนินของบประมาณจากการท่องเที่ยว ประมาณการ ๒๐ ล้าน ให้สมาชิกช่วยประสาน ๒ ข้างทางด้วย
เรื่องถนนหมู่ที่ ๑๐ คงจะขยายได้สัก ๔ เมตรตอนนี้รถกำลังซ่อมอยู่ หากเสร็จก็ยกมาบ้านนาเลย เมื่อมาแล้วก็เปิดทางไปพร้อมๆกัน
แสงสว่างไฟส่องทางสำรวจเข้าแผนไว้ กระจกโค้งตอนนี้ได้ประมาณ ๑๒ จุด
สะพานน้ำล้นหมู่ที่ ๑ กำลังดำเนินการอยู่
โครงการอื่นน่าจะดำเดินการหลังเดือนตุลาคม ที่ได้โครงการตอนนี้คือ ถนนคสล. ม. ๑๒  สนามฟุตซอล ม.3 ขยายประปา ม.๘ และตลาดเกษตร
ที่เขาพับผ้ากำลังออกแบบอยู่น่าจะดำเนินการช่วงปีใหม่
ร้านค้าที่เขาพับผ้าประชุมกันน่าจะให้เอกชนดำเนินการ แต่หาสรุปที่ประชุมอีกครั้ง
ไฟฟ้าน่าจะดำเนินการเสร็จก่อนเดือนเมษายนปีหน้า ที่ป้ายจะใช้คำว่าเข้าสู่พัทลุง จึงต้องนำเอกลักษณ์ของพัทลุงใส่ให้เต็มที่ 
ตอนนี้ได้จัดให้คณะกรรมการศูนย์พัฒนาเด็กเล็ก ๓ ศูนย์ ได้พบปะกันในยามเช้าเพื่อหาวิสัยทัศน์นำพาศูนย์ฯของเทศบาลตำบลบ้านนาไปในทิศทางที่ดี 
ผมขอยืนยันว่าในช่วงดำรงตำแหน่งจะบริหารงบประมาณของพี่น้องประชาชนให้ดีที่สุด จะพยายยามทำทุกอย่างให้คุ้มค่า ขอบคุณครับ
        ประธาน	ขอบคุณท่านนายก ขอบคุณทุกท่านที่มาประชุมในวันนี้  สำหรับวันนี้เราประชุมกันพอสมควรแล้ว ขอบคุณสมาชิกสภาเทศบาลคณะผู้บริหาร หัวหน้าส่วนราชการ เจ้าหน้าที่กิจการสภา และผู้เข้ารับฟังการประชุมและทุก ๆ ท่านที่เกี่ยวข้อง ขอให้ทุกท่านเดินทางโดยสวัสดิภาพ ขอบคุณครับ
เลิกประชุมเวลา  	    ๑๖ .๓๐ น.			
		  (ลงชื่อ)    จำรัส  นิลจันทร์	ผู้จดรายงานการประชุม        
                                                        (นายจำรัส  นิลจันทร์)
                				   ผช.นักจัดการงานทั่วไป
				  (ลงชื่อ      นิภาพร บุญสีสม	เลขานุการสภาเทศบาล  
          					 (นางสาวนิภาพร บุญสีสม)
คณะกรรมการตรวจรายงานการประชุมสภาเทศบาลตำบลบ้านนาได้ตรวจแล้ว
				(ลงชื่อ	    ปลอด  ทองคง	ประธานกรรมการฯ
          			 		  (นายปลอด  ทองคง)
 		 		      สมาชิกสภาเทศบาลตำบลบ้านนา 
				  (ลงชื่อ)     อุทิศ  สุตะนุกะมัง	กรรมการฯ
            				  (นายอุทิศ  สุตะนุกะมัง)
  				      สมาชิกสภาเทศบาลตำบลบ้านนา 
				  (ลงชื่อ)    สุนันทา  แก้วเพ็ง	กรรมการและเลขานุการ
             				   (นางสุนันทา  แก้วเพ็ง)
    				       สมาชิกสภาเทศบาลตำบลบ้านนา ทาน ตั้งแต่ ชลประทานได้ดำเนินการในหมู่ที่ ๔ บ้านเขาคราม กระผมในฐานะของผู้บริหารยังไม่ได้รับทราบข้อม


    สภาเทศบาลตำบลบ้านนาได้รับการรับรองรายงานการประชุมนี้แล้วเมื่อวันที่  ๒๘ กันยายน ๒๕๖๐
                                 	จึงลงลายมือชื่อไว้เป็นหลักฐาน
				       		(ลงชื่อ)  จำรูญ   ผอมดำ       
				              	       (นายจำรูญ   ผอมดำ)
				     	      ประธานสภาเทศบาลตำบลบ้านนา

